जबलपुर. साईंबाबा को लेकर हरिद्वार में टिप्पणी करने पर शंकराचार्य के खिलाफ भोपाल की जिला सत्र न्यायालय में चल रहा मुकदमा हाईकोर्ट ने खारिज कर दिया है। जस्टिस एसके गंगेले की एकलपीठ ने अपनी राय देकर कहा है कि इस मामले में शंकराचार्य ने शिकायतकर्ता के सामने टिप्पणी नहीं की थी, बल्कि उसने टीवी पर उनका बयान सुना था, ऐसे में शंकराचार्य के खिलाफ भादंवि की धारा 298 के तहत कोई अपराध नहीं बनता।
गौरतलब है कि शंकराचार्य ने हरिद्वार में दिए बयान में कहा था कि हिन्दुओं द्वारा साईंबाबा की पूजा करना सही नहीं है, वे कोई भगवान नहीं थे। इस टिप्पणी को आपत्तिजनक बताते हुए साईंबाबा के भक्त संदीप सावनेर ने भोपाल की जिला सत्र न्यायालय में परिवाद दायर किया था।
निचली अदालत ने भादंवि की धारा 298 के तहत शंकराचार्य के खिलाफ मुकदमा चलाकर उनके खिलाफ समन्स जारी किए थे। शंकराचार्य की ओर से वरिष्ठ अधिवक्ता आदर्शमुनि त्रिवेदी और अधिवक्ता निखिल तिवारी ने पक्ष रखा।
hin_Deva hin_Deva hin_Deva